เวลามีเพศสัมพันธ์ แต่สวมถุงยางตลอด พอเสร็จก็เช็คถุงตลอดแต่ไม่มีแตกมีรั่วใดๆ จะท้องมั้ยคะ หรือต้องกินยาคุมเพื่อความปลอดภัยร่วมด้วยคะ
สวัสดีค่ะ หากได้ใช้ถุงยางอนามัยป้องกัน โดยใช้ได้อย่างถูกต้อง ถุงยางอนามัยก็จะช่วยป้องกันการตั้งครรภ์ได้ประมาณ 98% หรือมีโอกาสตั้งครรภ์ประมาณ 2% ดังนั้น จึงไม่จำเป็นต้องทานยาคุมฉุกเฉินแต่หากใช้ถุงยางอนามัยไม่ถูกต้อง เช่น ใช้ถุงยางหมดอายุ หรือเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการใช้อุปกรณ์สิ่งของใส่ในช่องคลอด ปล่อยให้อวัยวะเพศอ่อนตัวลงก่อนดึงออกจากช่องคลอด การใช้ถุงยางซ้ำ ใช้วาสลีนทาถุงยางอนามัย เป็นต้น ในกรณีนี้ โอกาสใรการตั้งครรภ์ก็จะมากขึ้น ซึ่งอาจต้องพิจารณาทานยาคุมฉุกเฉินค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้ดีกว่าถุงยาง คือป้องกันได้มากกว่า 99% ค่ะ